Foto: Chelsi «Chelsi» «Milan»da ijara asosida to‘p surayotgan «Yuventus» hujumchisi Gonsalo Iguain bilan shartnoma imzoladi. Argentinalik 31 yoshli futbolchi 2018/19 yilgi mavsum so‘ngiga qadar londonliklar safida ijara asosida to‘p suradi. Shartnomada «Chelsi» 18 mln yevro evaziga ijara muddatini 2020 yilning yoziga qadar uzaytirishi mumkin bo‘lgan band ham bor. Shuningdek, «Chelsi» 36 mln yevroga Iguainni xarid qilish imkoniyatiga ham ega.